|  |  |
| --- | --- |
| **MESTNA OBČINA PTUJ**  ŽUPAN |  |

Številka: 007-51/2007

Datum: 9. 12. 2015

**MESTNEMU SVETU**

**MESTNE OBČINE PTUJ**

**Zadeva: Predlog Pravilnika o spremembah in dopolnitvah Pravilnika o dodelitvi enkratne denarne pomoči staršem ob rojstvu otroka**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07)

in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Pravilnika o spremembah in dopolnitvah Pravilnika o dodelitvi enkratne denarne pomoči staršem ob rojstvu otroka.

**Miran SENČAR,**

**župan Mestne občine Ptuj**

Priloga:

* predlog sprememb in dopolnitev pravilnika
* veljavni pravilnik
* obrazec vloga

**Predlog december 2015**

Na podlagi 21. in 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 - ZUUJFO) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_\_\_ seji, dne\_\_\_\_\_\_ 2015, sprejel

**PRAVILNIK**

**o spremembah in dopolnitvah Pravilnika o dodelitvi enkratne denarne**

**pomoči staršem ob rojstvu otroka**

1. člen

V Pravilniku o dodelitvi enkratne denarne pomoči staršem ob rojstvu otroka (Uradni vestnik Mestne občine Ptuj, št. 14/07) se v prvem odstavku 5. člena doda nov stavek, ki se glasi:

»Obrazec ″Vloga za uveljavitev enkratne denarne pomoči staršem ob rojstvu otroka v Mestni občini Ptuj″ je sestavni del tega pravilnika.«.

1. člen

6. člen se spremeni tako, da se glasi

»6. člen

Pisni vlogi iz prejšnjega člena mora biti priložena odločba pristojnega organa, v primeru, da pravico do pomoči uveljavlja oseba, ki je otrokov zakoniti zastopnik.«.

1. člen

V prvem odstavku 7. člena pravilnika se besedilo »negospodarskih javnih služb in upravnih postopkov« zamenja z besedilom »negospodarskih dejavnosti«.

1. člen

Ta pravilnik začne veljati naslednji dan po objavi v Uradnem vestniku Mestne občine Ptuj, uporablja pa se od 1. januarja 2016 dalje.

Številka: 007-51/2007

Datum:

**O b r a z l o ž i t e v :**

V veljavnem Pravilniku o dodelitvi enkratne denarne pomoči staršem ob rojstvu otroka (v nadaljevanju: pravilnik), ki je bil sprejet na 13. redni seji mestnega sveta, dne 17. 12. 2007, so kot obvezne priloge pri vložitvi vloge za dodelitev enkratne denarne pomoči starša ob rojstvu otroka, navedene listine, ki izkazujejo upravičenost do dodelitve tovrstne denarne pomoči.

Izdajatelj odločbe je dolžan po uradni dolžnosti pridobiti podatke iz uradnih evidenc, ki jih vodijo upravni in drugi državni organi, organi lokalnih samoupravnih skupnosti in nosilci javnih pooblastil. Prav tako je v skladu s 3.a členom Zakona o osebni izkaznici (Uradni list RS, št. 35/11) in 9. členom Zakona o varstvu osebnih podatkov (Uradni list RS, št. 94/07- uradno prečiščeno besedilo) kopiranje osebnih dokumentov, možno samo v primerih, ki jih določa zakon. Zakon v tem primeru določa, da je kopiranje osebnega dokumenta dovoljeno samo v določenih primerih ali na podlagi pisne privolitve imetnika osebne izkaznice.

V primeru navedb v pravilniku, si upravni organ lahko pridobi podatke zahtevanih listin iz uradnih evidenc pristojnih organov sam, zato predlagamo spremembo besedila 6. člena pravilnika.

Sestavni del pravilnika je tudi obrazec ″Vloga za uveljavitev enkratne denarne pomoči staršem ob rojstvu otroka v Mestni občini Ptuj″, zato je potrebno ustrezno dopolniti prvi odstavek 5. člena pravilnika.

Zaradi spremembe imena občinskega upravnega organa, ki je pristojen za ugotavljanje upravičenosti do dodelitve enkratne denarne pomoči, se spreminja tudi 7. člen pravilnika.

Navedene spremembe pravilnika ne bodo imele materialnih posledic za mestno občino.

Na podlagi navedenega mestnemu svetu predlagam obravnavo in sprejem sprememb in dopolnitev pravilnika v predloženem besedilu.

Pripravila:

Maja Erjavec

Miran SENČAR,

župan Mestne občine Ptuj